《至日建中次季真韵》
宋代·胡一桂

尽日劳劳烟雨里，此行谁识是欤非。
翩然芒屩相随处，正见梅花欲放时。
太极便堪窥易蕴，黄钟初可验葭飞。
天心子半无移改，细玩尧夫至日诗。

作者简介：（1247—?）宋元间徽州婺源人，字庭芳，号双湖。胡方平子。颖悟好读书，受父《易》学。年十八，领宋理宗景定五年乡荐，试礼部不第，退而讲学，远近师之。有《周易本义附录纂疏》、《启蒙翼传》、《十七史纂》等。